సు ఫ్రమ్ సో

సు ఫ్రమ్ సో 2025లో విడుదలైన కన్నడ భాషా సినిమా. లైటర్ బుద్దా ఫిలింస్ బ్యానర్‌పై  శశిధర్ శెట్టి బరోడా, రవి రాయ్ కలసా, రాజ్ బి. శెట్టి నిర్మించిన ఈ సినిమాకు జె.పి. తుమినాడ్ దర్శకత్వం వహించాడు. షానీల్ గౌతమ్, జె.పి. తుమినాడ్, సంధ్య అరకెరె, ప్రకాష్ తుమినాడ్ , దీపక్ రాయ్ పనాజే, మైమ్ రాందాస్, రాజ్ బి. శెట్టి ప్రధాన పాత్రల్లో నటించిన ఈ సినిమా  జూలై 25న థియేటర్లలో విడుదలై సానుకూల సమీక్షలు అందుకొని వాణిజ్యపరంగా విజయవంతమయ్యాయి. 

సు ఫ్రమ్ సో 2025లో అత్యధిక వసూళ్లు సాధించిన కన్నడ సినిమాగా నిలిచింది. రాజకుమార (2017), కెజిఫ్ సిరీస్ (2018-2022), కాంతారా (2022) & 777 చార్లీ (2022) తర్వాత కన్నడ సినిమాల్లోకి పెద్ద సంఖ్యలో అభిమానులను తీసుకువచ్చిన ఘనత దీనికి దక్కింది.  

సు ఫ్రమ్ సో సినిమాకు క‌న్న‌డలో మంచి స్పంద‌న రావ‌డంతో మ‌ల‌యాళంలో దుల్కర్ సల్మాన్ నిర్మాణ సంస్థ వేఫేరర్ ఫిల్మ్స్  ఆగస్టు 1న, తెలుగులో ఆగస్ట్ 8న మైత్రి మూవీ మేకర్స్ ద్వారా సినిమాను విడుదల చేశారు. ఈ సినిమా సెప్టెంబర్ 5 నుండి జియో హాట్ స్టార్ ఓటీటీలో స్ట్రీమింగ్ కానుంది.
నటీనటులు
 రవి "అన్న" గా షనీల్ గౌతమ్
 అశోక్ గా జె.పి. తుమినాడ్
 భానుగా సంధ్య అరకెరె
 చంద్రగా ప్రకాష్ తుమినాడ్
 సతీషగా దీపక్ రాయ్ పనాజే
 యధుగా మైమ్ రాందాస్
 కరుణాకర్ "గురూజీ"గా రాజ్ బి. శెట్టి
 భావ గా పుష్పరాజ్ బోలార్
 మాలా, చంద్ర భార్యగా మమతా శెట్టి
 మనీష్ శెట్టి
  అశోక్ సోదరిగా ప్రకృతి అమీన్
పాటలు
ఈ సినిమాలోని పాటలను సుమేధ్ కె సంగీతాన్ని స్వరపరిచాడు, ఈ సినిమా సౌండ్‌ట్రాక్‌తో ఆయన తొలిసారి సినిమాల్లోకి అడుగుపెట్టారు. నేపథ్య సంగీతాన్ని సందీప్ తులసిదాస్ స్వరపరిచాడు. మొదటి సింగిల్ డాంక్స్ ఆంథమ్  జూన్ 27న విడుదలైంది.

మూలాలు

బయటి లింకులు


వర్గం:కన్నడ సినిమా